Krumminn á skjánum

Krumminn á skjánum,

kallar hann inn:

„Gef mér bita af borði þínu,

bóndi minn!“

Bóndi svarar býsna reiður:

„Burtu farðu, krummi leiður.

Líst mér að þér lítill heiður,

ljótur ertu á tánum,

krumminn á skjánum.“

Krummavísur

Krummi svaf í kletta gjá, -  
kaldri vetrar nóttu á,  
   verður margt að meini;  
fyrr en dagur fagur rann  
freðið nefið dregur hann  
   undan stórum steini.

Krummi krunkar úti

Krummi krunkar úti,

kallar á nafna sinn.

Ég fann höfuð af hrúti,

hrygg og gæru skinn.

:,:Komdu nú og kroppaður með mér

krummi nafni minn.:,:

Krumminn í hlíðinni

Krumminn í hlíðinni hann fór að slá,  
þá kom lóa lipurtá og fór að raka ljá.  
Hann gaf henni hnappa þrjá  
og bannaði henni að segja frá  
en hann spói spíssnefur  
hann sagði frá, prakkarinn sá.  
Þór var ljárinn ekki nema  
eitt annað puntstrá  
prakkarinn sá.

Bjössi á mjólkurbílnum

Hver ekur eins og ljón  
með aðra hönd á stýri?  
Bjössi á mjólkurbílnum,  
Bjössi á mjólkurbílnum.  
  
Hver stígur bensínið  
í botn á fyrsta gír?  
Bjössi á mjólkurbílnum,  
hann Bjössi kvennagull.

Við erum vinir

Við erum vinir, við erum vinir,  
ég og þú, ég og þú.  
Leikum okkur saman, leikum okkur saman  
ég og þú, ég og þú

Fimm litlir apar

Fimm litlir apar sátu uppi‘ í tré,

þeir voru‘ að stríða krókódíl:

,,Þú nærð ekki mér!“

Þá kom hann herra Krókódíll

svo hægt og rólega og ... amm!

Fjórir litlir apar ...

Þrír litlir apar ...

Tveir litlir apar ...

Einn lítill api ...

Litalagið

Gulur, rauður, grænn og blár  
svartur, hvítur, fjólublár.  
Brúnn, bleikur banani,  
appelsína talandi.  
Gulur, rauður, grænn og blár,  
svartur, hvítur,  fjólublár.

Dúkkan hennar Dóru

Dúkkan hennar Dóru var með sótt, sótt, sótt.

Hún hringdi‘ og sagði lækni‘ að koma fljótt, fljótt, fljótt.

Læknirinn kom með sína tösku‘ og sinn hatt,

hann bankaði‘ á hurðina rattatatata.

Hann skoðaði dúkkuna og hristi sinn haus,

,,Hún strax skal í rúmið og ekkert raus.“

Hann skrifaði‘ á miða hvaða pillu‘ hún skildi fá.

,,Ég kem aftur á morgun ef hún er enn veik þá.“

Lubbalagið Aa

A, a, a, hvað amma er góð,

afi er líka gæðablóð.

Afi segir a, a, a,

amma svarar: Ha?

Amma segir: Alli minn,

Alli, þú ert besta skinn.

Alli segir a, a, a,

amma svarar: Tja.

Lag: Í skóginum stóð kofi einn

Lubbalagið Mm

Músin mjúka

má hún fá

í magann sinn

meiri ost, meiri ost?

m, m, m, m, m, m, m.

Músin maular

mjúkan ostinn.

Má ég fá

mjúkan ost, músarost

m, m, m, m, m, m?

**Lag :"Litli fingur, litli fingur hvar ert þú..."**